sagorsarker/bangla-wikipedia huggingface dataset:
ডোয়াইন স্মিথ

ডোয়াইন রোমেল স্মিথ (); (জন্ম: ১২ এপ্রিল ১৯৮৩) হলেন একজন ক্রিকেটার যিনি ওয়েস্ট ইন্ডিজ জাতীয় দলের হয়ে প্রতিনিধিত্ব করছেন। একজন অলরাউন্ডার হিসেবে তিনি আক্রমণাত্মক এবং শক্তিশালী ডান হাতি ব্যাটসম্যান, মাঝারি গতিতে বল করে থাকেন। এছাড়াও তিনি একজন সুদক্ষ ফিল্ডারও বটে। স্মিথ তার কর্মজীবনের শুরু থেকে বার্বাডোস দলের হয়ে খেলেছেন কিন্তু ২০০৮-১০ মৌসুম থেকে সাসেক্স দলের হয়ে খেলছেন। তিনি টুয়েন্টি২০ ক্রিকেট প্রতিযোগিতায় একজন উপযুক্ত খেলোয়াড় হিসেবে পরিণত হয়েছেন, যেমন তিনি মুম্বাই ইন্ডিয়ানস ও ডেকান চারজাস এর হয়ে ভারতীয় প্রিমিয়ার লিগ, অস্ট্রেলিয়ান ঘরোয়া প্রতিযোগিতায় নিউ সাউথ ওয়েলস এবং খুলনা রয়েল বেঙ্গলস এর হয়ে বাংলাদেশ প্রিমিয়ার লিগ খেলেছেন।
স্মিথ গায়ানার বিরুদ্ধে একটি আঞ্চলিক চার দিন কম্পিটিশন ম্যাচে ২০০২ সালের জানুয়ারিতে বার্বাডোজ দলের হয়ে তার প্রথম শ্রেণীর আত্মপ্রকাশ ঘটে। উক্ত ম্যাচে তিনি বল না করলেও ১০ ও ৩৫ রান করেন। লিয়ার্ড দ্বীপপুঞ্জ দলের বিরুদ্ধে তার পঞ্চম ম্যাচে স্মিথ এর জন্য দুটি উল্লেখযোগ্য অবদান ছিল; যেখানে তিনি তার প্রথম উইকেট লাভ করেন এবং ১০২ রানের ইনিংস এর মাধ্যমে তার প্রথম শতক এর মুক দেখেন। তিনি ২১.৩৬ ব্যাটিং গড় নিয়ে উক্ত মৌসুম শেষ করেন।
ফয়েজ আহমদ (বীর উত্তম)

শহীদ ফয়েজ আহমেদ (জন্ম: ১৯৪০ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
ফয়েজ আহমদ ১৯৪০ সালে জন্মগ্রহণ করেন। তার পৈতৃক নিবাস ফেনী জেলার পরশুরাম উপজেলার অলকা গ্রামে। তার পিতার নাম জাবেদ আলী। তিনি ১৯৬৮ সালে বিয়ে করেন। তার স্ত্রীর নাম জাহানারা বেগম।
ফয়েজ আহমদ পাকিস্তানি সেনাবাহিনীর প্রথম ইস্ট বেঙ্গল রেজিমেন্টের সুবেদার ছিলেন। যশোর সেনানিবাসে কর্মরত অবস্থায় মুক্তিযুদ্ধ শুরু হলে তারা নিজ রেজিমেন্ট পাকিস্তানিদের হাতেই আক্রান্ত হন। এরপর তিনি ভারতে যান।
১৯৭১ সালের ১৩ ডিসেম্বর মুক্তিযুদ্ধের শেষ পর্যায়ে মুক্তিযোদ্ধাদের একটি বড় দল সিলেট শহরের উপকণ্ঠে এমসি কলেজসংলগ্ন পাকিস্তানি বাহিনীর শক্তিশালী প্রতিরোধের মুখোমুখি পালটা অবস্থান নেয়। মুক্তিযোদ্ধাদের দলে ছিল প্রথম ইস্ট বেঙ্গল রেজিমেন্টের চারটি কোম্পানি—ব্রাভো, ডেলটা, আলফা ও চার্লি। এছাড়াও তাদের সাথে গণবাহিনীর বেশ কিছু সদস্য ছিল। ব্রাভো কোম্পানিতেই ছিলেন ফয়েজ আহমদ। প্রথমে পাকিস্তানিদের ওপর আক্রমণ করে ডেলটা কোম্পানি। মর্টার সহযোগে পাকিস্তানিরাও মুক্তিযোদ্ধাদের ওপর পাল্টা আক্রমণ চালায়। কিন্তু অল্প কিছুক্ষণের মধ্যেই মুক্তিযোদ্ধাদের গোলা শেষ হয়ে যায়। এমতাবস্থায় তারা কয়েকটি মেশিনগান, হালকা মেশিনগান প্রভৃতি হালকা অস্ত্রশস্ত্র দিয়ে পাকিস্তানিদের দৃঢ়তার সঙ্গে মোকাবিলা করতে থাকেন। পরে মিত্রবাহিনীর বিমান আকাশ থেকে পাকিস্তানি অবস্থানের ওপর হামলা চালায়। উভমুখী আক্রমণে তারা কোণঠাসা হয়ে পড়ে।
সেদিনের ওই যুদ্ধে পাকিস্তানি বাহিনীর ব্যাপক ক্ষয়ক্ষতি হয়। তাদের অন্তত শতাধিক সেনা নিহত এবং অসংখ্য আহত হয় বলে জানা যায়। এদিকে মুক্তিযোদ্ধাদের দুটি কোম্পানি — ব্রাভো ও ডেলটা থেকে ২০ জন সদস্য শহীদ এবং ২৪-২৫ জন আহত হন। ফয়েজ আহমদ সাহস, দক্ষতা ও রণকৌশল প্রদর্শন করে শহীদ হন।
জাজরকোট জেলা

জাজরকোট জেলা ( ) হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। এই জেলার আয়তন । খালাঙ্গা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ১৩৪,৮৬৮ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৭১,৩০৪ জন।
শাহে আলম

শহীদ শাহে আলম (জন্ম: - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শাহ আলমের জন্ম ১৯৩৭ সালের ২৫শে নভেম্বর ভোলার দৌলতখান উপজেলার চরখলিফা ইউনিয়নের দিদারুল্যাহ গ্রামে। তার বাবার নাম আরফান আলী এবং মায়ের নাম মাজেদা খাতুন। শাহে আলম বিবাহিত ছিলেন। তার স্ত্রীর নাম ফাতেমা খানম। তাদের সাত ছেলেমেয়ে।
শাহে আলম পাকিস্তানি সেনাবাহিনীতে কর্মরত ছিলেন। ১৯৭০ সালের ১২ নভেম্বর প্রলয়ংকরী ঘূর্ণিঝড় ও জলোচ্ছ্বাসে বাংলাদেশের দক্ষিণাঞ্চলে লাখ লাখ লোক মারা যায়। তিনি তখন ছিলেন পাকিস্তানে। খবর শুনে তিনি ছুটি নিয়ে চলে আসেন নিজের গ্রামে। এর কিছুদিন পর শুরু হলো মুক্তিযুদ্ধ। তিনি মুক্তিযোদ্ধে যোগ দেন।
পাকিস্তানি সেনারা ভোলা দখল করার পর কয়েকজনকে সঙ্গে নিয়ে ভারতে গিয়ে তিনি মুক্তিযুদ্ধে যোগ দেন। চার নম্বর সেক্টরের অধীনে তিনি সিলেটে যুদ্ধ করেন। সিলেটের সুরমা নদীর ওপরের সেতুর দখল নিতে কানাইঘাট এলাকায় ৪ ডিসেম্বর সকাল থেকেই শুরু হয় সম্মুখযুদ্ধ। শাহে আলমের নেতৃত্বে এক প্লাটুন মুক্তিযোদ্ধা সেখানে অবস্থানরত পাকিস্তানি সেনাদের আক্রমণ করে। পাকিস্তানিরা বাংকার থেকে গুলি ছুড়তে লাগল তাদের লক্ষ্য করে। শাহে আলম জীবন বাজি রেখে ক্রলিং করে আস্তে আস্তে সামনে এগিয়ে ব্যাংকার লক্ষ্য করে গ্রেনেড ছোড়েন। আর ঠিক তখনই পাকিস্তানিদের গুলি শাহে আলমের মাথার খুলিতে আঘাত করে। গুলিতে তার মাথার খুলি উড়ে যায়। মুক্তিযুদ্ধে সাহসিকতা প্রদর্শনের জন্য শাহে আলম বীর উত্তম খেতাব পেয়েছেন।
কাইরেন পাওয়েল

কাইরেন ওমর আকিম পাওয়েল (; জন্ম: ৬ মার্চ ১৯৯০) হলেন একজন বা-হাতি উদ্বোধনী ব্যাটসম্যান। তিনি ঘরোয়া পর্যায়ে লিয়ার্ড দ্বীপপুঞ্জ দলের হয়ে খেলেছেন এবং দুটি একদিনের আন্তর্জাতিক ম্যাচে ওয়েস্ট ইন্ডিজ জাতীয় দলের হয়ে প্রতিনিধিত্ব করেছেন।
১৪ থেকে ১৬ বছর বয়স থেকে পাওয়েল ইংল্যান্ডে বসবাস করতেন যেখানে তিনি মাইলফিল্ড স্কুল, সোমারসেট এর ইন্ডিপেন্ডেন্ট স্কুলে হাজির হতেন। যদিও তিনি তাদের স্কুলের ক্রিকেট দলের হয়ে খেলেছেন এবং ভবিষ্যতে ইংল্যান্ডের ব্যাটসম্যান ক্রেগ কিসওয়েটার এর সঙ্গে উদ্বোধনী ব্যাটসম্যান হিসেবে খেলেছেন।
বাংলাদেশ মেডিকেল কলেজ

বাংলাদেশ মেডিকেল কলেজ বাংলাদেশের প্রথম বেসরকারি মেডিকেল কলেজ। ধানমন্ডি আবাসিক এলাকায় এর ক্যাম্পাস এবং হসপিটালটি অবস্থিত। এটির পরিচালনাকারী সংস্থা বাংলাদেশ মেডিক্যাল স্টাডিস এন্ড রিসার্চ ইন্সটিটিউট। বাংলাদেশ মেডিক্যাল কলেজ ১০ মে ১৯৮৮ তারিখ হতে ঢাকা বিশ্ববিদ্যালয়ের অধীনে কার্যক্রম পরিচালনা করে আসছে। কলেজটি পাঁচ বছর মেয়াদী ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রি কোর্স প্রদান করে। কলেজটি ৫০০ শয্যার বাংলাদেশ মেডিকেল কলেজ হাসপাতালের সাথে সংযুক্ত।
১৯৮৬ সালের ১৩ এপ্রিল বাংলাদেশ মেডিকেল কলেজ প্রতিষ্ঠিত হয়। কলেজের প্রতিষ্ঠাতা চেয়ারম্যান ছিলেন প্রয়াত অধ্যাপক মোহাম্মদ ইউসুফ আলী। প্রতিষ্ঠাতা অধ্যক্ষ মরহুম ডাঃ এএইচএম সামছুল হক। বাংলাদেশ মেডিকেল কলেজ বাংলাদেশের প্রথম বেসরকারি মেডিকেল কলেজ। ঢাকা বিশ্ববিদ্যালয় ১৯৮৮ সালে এটিকে অধিভুক্তি প্রদান করে।
এমবিবিএস কোর্সের জন্য সম্মিলিত মেডিকেল ভর্তি পরীক্ষা প্রতি বছর স্বাস্থ্য অধিদপ্তর-এর তত্ত্বাবধানে অনুষ্ঠিত হয়। ২০২৩ সালে ১ লক্ষ ৩৯ হাজার ২ শত ১৭ জন শিক্ষার্থী এই প্রবেশিকা পরীক্ষায় অংশ নেয়। প্রতি বছর বাংলাদেশ মেডিকেল কলেজে এমবিবিএস কোর্সে ১২০ জন দেশি-বিদেশি শিক্ষার্থী ভর্তি হয়।
যোগ্য প্রার্থীরা তাদের পছন্দ অনুযায়ী বাংলাদেশ মেডিকেল কলেজে পড়ার সুযোগ পান। বিভিন্ন দেশ থেকে বিদেশী ছাত্ররা যোগ্যতা অনুযায়ী DGHS এবং স্বাস্থ্য ও পরিবার কল্যাণ মন্ত্রণালয় দ্বারা নির্বাচিত হয়।
কলেজটি বাংলাদেশ মেডিকেল এন্ড ডেন্টাল কাউন্সিল-এর পাঠ্যক্রম অনুসারে ৫-বছরের এমবিবিএস কোর্স পরিচালনা করে। একজন শিক্ষার্থী কোর্সের সময় শারীরস্থান, শারীরতত্ত্ব, প্রাণরসায়ন, রোগবিজ্ঞান, ঔষধবিজ্ঞান, অণুজীববিজ্ঞান, ফরেনসিক মেডিসিন, জনস্বাস্থ্য, চিকিৎসাবিজ্ঞান এবং সংশ্লিষ্ট বিষয়, অস্ত্রোপচার, স্ত্রীরোগ ও প্রসূতিবিজ্ঞান এবং ধাত্রীবিদ্যা অধ্যয়ন করে।
কোর্সটি ৪টি পর্বে বিভক্ত। প্রতি এক বছর পরপর একটি করে মোট চারটি পেশাগত পরীক্ষা হয় যা ঢাকা বিশ্ববিদ্যালয়ের অধীনে অনুষ্ঠিত হয়। চতুর্থ বা চূড়ান্ত পেশাদার পরীক্ষায় উত্তীর্ণ হলে একজন শিক্ষার্থীকে এমবিবিএস ডিগ্রি প্রদান করা হয়। কোর্স কারিকুলামের শতাংশ সিস্টেম গ্রেডিং অনুসারে দেওয়া হয়। কলেজের অভ্যন্তরীণ ও পেশাগত পরীক্ষায় পাস নম্বর ৬০ শতাংশ। শিক্ষার্থীদের লিখিত (MCQ + SAQ + গঠনমূলক), মৌখিক, ব্যবহারিক এবং ক্লিনিকাল পরীক্ষা আলাদাভাবে পাস করতে হয়। স্নাতকের পর এক বছরের ইন্টার্নশিপ সকল স্নাতকের জন্য বাধ্যতামূলক। ডিগ্রিটি বাংলাদেশ মেডিকেল অ্যান্ড ডেন্টাল কাউন্সিল কর্তৃক স্বীকৃত।
কলেজটি ঢাকার ধানমন্ডি থানায় অবস্থিত। কলেজের একাডেমিক ভবনটি ছয়তলার ও ৫০০ শয্যার বাংলাদেশ মেডিকেল কলেজ হাসপাতালের সাথে সংযুক্ত।
কলেজটি ঢাকা বিশ্ববিদ্যালয়ের অধিভুক্ত। 
কলেজটি পাঁচ বছরের অধ্যয়ন কোর্স অফার করে যা বাংলাদেশ মেডিকেল এন্ড ডেন্টাল কাউন্সিল (বিএমডিসি) দ্বারা অনুমোদিত। চূড়ান্ত পেশাদার পরীক্ষায় উত্তীর্ণ হওয়ার পর, এক বছরের ইন্টার্নশিপ বাধ্যতামূলক। মেডিসিন অনুশীলনের জন্য বিএমডিসি থেকে নিবন্ধন পাওয়ার জন্য ইন্টার্নশিপ পূর্বশর্ত। অক্টোবর ২০১৪-এ, স্বাস্থ্য ও পরিবার কল্যাণ মন্ত্রণালয় বেসরকারী মেডিকেল কলেজগুলিতে তাদের পাঁচ বছরের কোর্সের জন্য মোট ১৯,৯০,০০০ বাংলাদেশী টাকা ভর্তি এবং টিউশন ফি নির্ধারণ করে।
"বাংলাদেশ মেডিকেল কলেজ জার্নাল" কলেজের অফিসিয়াল জার্নাল। এটি একটি পিয়ার-পর্যালোচিত, ওপেন অ্যাক্সেস জার্নাল যা অর্ধ-বার্ষিকভাবে প্রকাশিত। এটি গবেষণা নিবন্ধ, বর্তমান আগ্রহের বিষয়ের উপর নিবন্ধ এবং আকর্ষণীয় কেস রিপোর্ট নিয়ে লেখা গ্রহণ করে।
রিয়াজ অভিনীত নাটকের তালিকা

রিয়াজ উদ্দিন আহমেদ সিদ্দিক, অতি পরিচিতি রিয়াজ (; জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। যদিও প্রথম চলচ্চিত্রটি তাঁকে প্রশন্ত সুনাম প্রদান করেনি। ১৯৯৭ সালে মহাম্মদ হান্নান পরিচালিত "প্রাণের চেয়ে প্রিয়" চলচ্চিত্রটি অসাধারণ ব্যবসায়িক সাফল্য লাভ করে এবং রাতারাতি জনপ্রিয়তার শীর্ষে চলে আসেন।
রিয়াজ চলচ্চিত্রের পাশাপাশি অসংখ নাটকে ও টেলিছবিতে অভিনয় করেছেন। এছাড়াও বেশ কিছু টেলিভিশন অনুষ্ঠান সঞ্চালনের দায়িত্ব পালন করেছেন।
"রিয়াজ" চলচ্চিত্রে অভিনয়ের পাশাপাশি বেশ কিছু টিভি নাটকে অভিনয় করেছেন। এরমধ্যে অতিথি শিল্পী হিসেবে হুমায়ুন আহমেদ-এর "হাবলঙ্গের বাজারে" দিয়েই শুরু এরপর "বাদল দিনের প্রথম কদম ফুল"-এ অভিনয় করেন। এটি পরিচালনা করেন সাইদুল আনাম টুটুল। বাংলাদেশের স্বাধীনতা যুদ্ধে বীরশ্রেষ্ঠ মতিউর রহমানের ভূমিকা ও কর্ম জীবন নিয়ে নির্মিত ডকুড্রামা অগ্নিবলাকায় "মতিউর রহমান" ভূমিকায় অভিনয় করেন রিয়াজ এবং মতিউর রহমানের স্ত্রী বীরজায়া মিলি রহমানের ভূমিকায় ছিলেন তারিন। এটি পরিচালনা করেছিলেন আব্দুল্লাহ রানা এবং প্রযোজনা করেছিলেন মাহমুদ ইকবাল। হুমায়ুন আহমেদের পরিচালনায় "যমুনার জল দেখতে কালো" ও "এই বর্ষায়" নাটক দুটিতে তিনি অভিনয় করেন এছাড়াও তিনি হুমায়ুন আহমেদের বেশ কয়েকটি নাটকে অভিনয় করেছেন। এরমধ্যে উল্লেখযোগ্য হলো "রহস্য", এটি পরিচালনা করেন মেহের আফরোজ শাওন। এস এ হক অলিকের টেলিছবি "চিকেন টিক্কামাসালা"য় তাঁর বিপরীতে অভিনয় করেন মডেল সারিকা। এছাড়াও তিনি অলিকের পরিচালনায় "তুলিতে আঁকা স্বপ্ন" ও "মেম সাহেব" টেলিছবি দুটিতে অভিনয় করেছেন। সাজ্জাদ সুমন পরিচালিত টেলিছবি "অপরাহ্নের গল্প", এটিতে তাঁর বিপরীতে অভিনয় করেন ফারহানা মিলি। এসএম রিপন ও বদিউর রহমান সোহেলের যৌথ পরিচালনায় আন্তর্জাতিক মাতৃভাষা দিবসের পটভূমিতে নির্মিত "প্রভাত ফেরী" নাটকটিতে তিনি অভিনয় করেন। আহসান হাবীবের রচনা ও জুয়েল রানার পরিচালনায় "প্রজেক্ট ট্রাফিক জ্যাম" নাটকে সাবা'র বিপরীতে অভিনয় করেন রিয়াজ।
প্রায় দেড় বছরের বিরতির পর আবার টেলিভিশনের জন্য অভিনয় শুরু করেন রিয়াজ। মার্চ ২০১৪ থেকে মোহন খান পরিচালিত একটি নাটক ও একটি টেলিছবিতে কাজ করছেন তিনি। নাটক ও টেলিছবিতে রিয়াজের বিপরীতে অভিনয় করবেন রোমানা। নাটকটি হলো "সৈকতে ঘর" আর টেলিছবিটি "ভালোবাসার এক ফোঁটা জল"। ১৪২১ বাংলা নববর্ষ উপলক্ষে নির্মিত দুটি নাটকে তিশার বিপরীতে অভিনয় করেছেন রিয়াজ। নাটক দুটি হলো সকাল আহমেদের "এক বছর পরের সন্ধ্যা" এবং সুমন ধরের "গল্পে গল্পে ভালোবাসা"।
কাটিপো মাকড়সা

লোটারোডেক্টাস কাটিপো বা কাটিপো হল মাকড়শাদের মধ্যে একটি বিপন্ন প্রজাতি, যাদের বসবাস নিউজিল্যান্ডে। লোটারোডেক্টাস গণের অন্তর্ভুক্ত এই মাকড়শা প্রজাতিটি অস্ট্রেলিয়ার রেডব্যাক মাকড়শা দের কাছাকাছি পরিবারের মধ্যে পড়ে। এছাড়াও এদের সাথে নর্থ আমেরিকার ব্ল্যাক উইডো মাকড়শাদের বড় মিল আছে। এই প্রজাতিটি মানুষের কাছে বিষধর। এরা মারাত্মক রকমের কামড় দিতে পারে। কাটিপো নামটি প্রধানত একটি মায়োরি ভাষা, যার মানে হল "রাত-দংশন"। এটি ছোটো থেকে মাঝারি আকারের বা আয়তনের মাকড়শা এবং এই প্রজাতির মহিলা মাকড়শাদের দেহটা অনেকটা কালো বা বাদামী রঙের মটরের মতোন। লাল কাটিপো মাকড়শা প্রধানত পাওয়া যায় সাউথ আইসল্যান্ডে এবং কিছু কিছু দেখা যায় নর্থ আইসল্যান্ডে, যাদের সবাই কালো রঙের দেখতে হয় এবং এদের গায়ে একটা লাল রঙের ডোরাকাটা দাগ থাকে, যা দেখে এদের সহজেই চেনা যায়। কালো রঙের মহিলা কাটিপো মাকড়শা প্রধানত দেখা পাওয়া যায় নর্থ আইসল্যান্ডের উপরের অংশে। এদের গায়ে কোন ডোরাকাটা দাগ থাকে না, এদের গায়ে ফুস্কুড়ির মতোন হাল্কা হলুদ রঙের ছোপ দেখতে পাওয়া যায়। এই দুই জাতকে আগে ভাবা হত যে এরা আলাদা পরিবারের কিন্তু ২০০৮ সালের গবেষণার পর এটা জানতে পারা যায় যে এরা শুধু গায়ের রঙ্গেই একে অপরের থেকে আলাদা। পুরুষ কাটিপো আকারে মেয়েদের থেকে ছোটো হয় এবং এদের দেখতে সম্পূর্ণ আলাদা, সাদা রঙের দাগ এবং হীরের আকৃতির লাল রঙের ছোপ এদেরকে চেনা সহজ করে দেয়। কাটিপোদের প্রধানত সমুদ্র তীরবর্তী অঞ্চলে বন্ধ বালিয়াড়িতে বসবাস করতে দেখতে পাওয়া যায়। এদের প্রধান ঝাঁককে দেখতে পাওয়া যায় নিউজিল্যান্ডের উপকূলীয় অঞ্চলে কিন্তু দক্ষিণ ভাগে এদের সংখ্যা খুবই কম। তারা প্রধানত ছোটো খাটো পোকামাকড় খেয়ে বেচে থাকে।
যদিও কাটিপো ১৮৫৫ এর প্রথম দিকে লিনিয়ান সোসাইটির কাছে রিপোর্ট ছিল, এই কাটিপোদের প্রথম বর্ণনা করা হয়েছিল "লোটারোডেক্টাস কাটিপো" হিসেবে এল পাওয়েলের দ্বারা ১৮৭০ সালে। লোটারোডেক্টাস প্রজাতির অন্তর্ভুক্ত মাকড়শাদের সারা পৃথিবীতেই বিস্তার আছে যারা প্রধানত উইডো মাকড়শা নামে পরিচিত, যাদের নামগুলো হল নর্থ আমেরিকার ব্ল্যাক উইডো মাকড়শা, ব্রাউন উইডো, আর ইউরোপের ব্ল্যাক উইডো মাকড়শা ইত্যাদি। অস্ট্রেলিয়ার রেডব্যাক মাকড়শা এদের সবচেয়ে নিকটবর্তী আত্মীয়। ব্ল্যাক কাটিপো আর রেড কাটিপোদের আগে আলাদা প্রজাতি হিসেবে ধরা হত, কিন্তু গবেষণার ফলে জানা গাছে যে তারা একই জাতের, শুধু তাদের গায়ের রঙ আলাদা রকমের তাপমাত্রার ভিত্তিতে।
অছাম জেলা

অছাম জেলা ( ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । মঙ্গলসেন হচ্ছে এই জেলার সদরদপ্তর। ২০১১ সালের আদমশুমারি অনুযায়ী এ জেলার লোকসংখ্যা ২৫৭,৪৭৭ জন। এটি নেপালের দূরতম জেলাগুলোর একটি। অটোমোবাইল দিয়ে কাঠমান্ডু থেকে এখানে যাওয়া যায় এবং নেপালের পশ্চিম সীমান্তের ধানগাধি থেকে নেপালগঞ্জ হয়ে একটি পথ আছে।
আল সৌদিয়া

আল সৌদিয়া (পূর্বনাম সৌদি টিভি চ্যানেল ১ বা কেএসএ১) হল সৌদি আরবের একটি আরবি ভাষার সংবাদ ও বিনোদনমূললক রাষ্ট্রীয় টিভি চ্যানেল। এটি সৌদি আরবের সংষ্কৃতি ও তথ্য বিষয়ক মন্ত্রণালয় কর্তৃক নিয়ন্ত্রিত হয়।
মধ্যপ্রাচ্য, ইউরোপ ও উত্তর আমেরিকায় সম্প্রচারকৃত এই চ্যানেলটি প্রাতিষ্ঠানিকভাবে ২০০২ সালের ২৩শে সেপ্টেম্বর হতে জেদ্দা ও রিয়াদ থেকে সাদা-কালো মাধ্যমে সম্প্রচার শুরু করে। ২০১২ সালে মক্কা ও জেদ্দা থেকে রঙিন সম্প্রচার শুরু হয় ফলে সাদাকালো সম্প্রচারের সমাপ্তি ঘটে।
সাংষ্কৃতিক, রাজনৈতিক এবং অর্থনৈতিক বিভিন্ন বিষয় ও ঘটনাপ্রবাহের দিকে আলোকপাত করে বিভিন্ন অনুষ্ঠান নির্মাণের পাশাপাশি বিভিন্ন ধর্মীয় অনুষ্ঠান এবং ইসলামী বিধিবিধান ও রীতিনীতি প্রদর্শন, বিশেষ করে ২০১২ সালের দিকে হজ্জ পালন সরাসরি সম্প্রচারকারী প্রথম টেলিভিশন চ্যানেল হিসেবে এই চ্যানেলটি পরিচিত।
সামুদ্রিক পাখি

সামুদ্রিক পাখি হল এমন প্রজাতির পাখি যারা প্রধানত সামুদ্রিক পরিবেশেই নিজেদেরকে মানিয়ে নিয়েছে। সামুদ্রিক পাখিরা জীবনধারা, আচরণ এবং দেহত্ব এই ক্ষেত্রে মারাত্মক রকমের পরিবর্তন, তারা প্রায়ই আকর্ষণীয় অভিসারী বিবর্তন প্রদর্শন করে।
সাধারণত সামুদ্রিক পাখিদের আয়ু অনেক বেশি হয়, এরা প্রজনন করে অনেক পরে, এবং অন্যান্য পাখিদের থেকে কম বাচ্চাদের ধারণ করে। কিন্তু তারা তাদের বাচ্চাদের পিছনে অনেক সময় ব্যয় করে তাদের সেবা-যত্নে। বেশিরভাগ পাখিরাই পাখি কলোনির মধ্যে বাসা বাঁধে। কলোনিতে পাখিদের সংখ্যা কয়েক ডজন থেকে কয়েক মিলিয়ন ডজনও হতে পারে। বেশিরভাগ পাখিই তাদের লম্বা পরিযানের জন্য বিখ্যাত কিছু পথ বিষুবরেখা অতিক্রম করে অথবা কিছু পথ সারা পৃথিবীর জলপথে প্রদক্ষিণ করে এরা পরিযান করে। সামুদ্রিক পাখি খুবই ভাসমান হয়, অথবা তারা সমুদ্রের থেকে অনেক দূরে বছরের অনেক সময় এরা কাটায়।
সামুদ্রিক পাখি এবং মানব জাতি এদের একইসাথে অনেক ইতিহাস আছে। তারা শিকারিদের খাদ্য সরবরাহ করেছে, জেলেদের তাদের মাছ ধরার ভান্ডারে যাবার পথ দেখিয়েছে, এবং নাবিকদেরকে স্থলভূমিতে পৌঁছানোর পথও দেখিয়েছে। এদের অনেক প্রজাতিই মানুষের দ্বারা বিপন্ন এবং সংরক্ষণের প্রচেস্টার অধীনে আছে এটি।
কোন নির্দিষ্ট প্রজাতি বা পরিবার বা গণের অধীনে এই সামুদ্রিক পাখিরা পড়ে তা এখন স্পষ্ট নয়। দুজন সামুদ্রিক পাখি বিজ্ঞানীর কথায়: "সব সামুদ্রিক পাখিদের একটা সাধারণ চরিত্র হল তারা লোনা জলের খাদ্য গ্রহণ করে, কিন্তু জীববিদ্যার যেকোনো বিবৃতি দিয়েই এটা সত্য; আবার কোনো কোনো ক্ষেত্রে নয়।" লুন এবং ডুবুরি পাখিরা, যারা লেকে বাসা বাঁধে এবং শীতকালে সমুদ্রে আসে তাদেরকে সাধারণত জলের পাখি হিসেবে ধরা হয়, সামুদ্রিক পাখি হিসেবে নয়। এছাড়াও নানা ধরনের সামুদ্রিক হাঁস যারা অ্যানাটিডি পরিবারের অন্তর্গত তারা প্রচলিত ভাবে তারা সামুদ্রিক পাখির গ্রুপ বা পরিবার থেকে আলাদা। অনেক বক পুরোপুরি সামুদ্রিক হলেও তাদেরকে সামুদ্রিক পাখির পরিবারে ধরা হয় না।
সামুদ্রিক পাখিরা পুরোপুরি একটি সঞ্চয়জাত পরিবেশে বসবাস করে তারাই প্রধান জীবাশ্ম নথিভুক্ত করতে একটা বড় অংশ গ্রহণ করে। তারা ক্রিটেসিয়াস যুগে প্রথম এসেছিল বলে মনে করা হয়, যা হেস্পারোনিথিস যুগের আগে। এই যুগে তারা লুন ও ডুবুরি পাখিদের মতোন সমুদ্রে ডাইভ দিয়ে শিকার ধরত (তাদের পায়ের মাধ্যমে জলের তলায় গিয়ে) কিন্তু ঠোঁটে ভর্তি ধারালো দাঁত ছিল।
ইন্টারনেট (দ্ব্যর্থতা নিরসন)

ইন্টারনেট হল সারা পৃথিবী জুড়ে বিস্তৃত, পরস্পরের সাথে সংযুক্ত অনেকগুলো কম্পিউটার নেটওয়ার্কের সমষ্টি।
ইন্টারনেট আরও উল্লেখ করতে পারে:
স্টার স্পোর্টস

স্টার স্পোর্টস, পূর্বে প্রাইম স্পোর্টস হিসাবে পরিচিত, হল একটি স্টার টিভি এবং ফক্স ইন্টারন্যাশনাল চ্যানেলের মালিকানাধিন খেলাধুলাভিত্তিক টেলিভিশন ক্যাবল নেটওয়ার্ক চ্যানেল।
চ্যানেলটি পাকিস্তান, ভারত, বাংলাদেশ, থাইল্যান্ড, মালয়েশিয়া, সিঙ্গাপুর, ইন্দোনেশিয়া, ফিলিপাইন, ভিয়েতনাম, হংকং এবং অন্যান্য এশিয়ান অঞ্চলে থেকে দেখা যায়। 
নেটওয়ার্কটি বার্সেলাস প্রিমিয়ার লিগের জন্য সরকারি এশিয়ান স্টেশন।
২০০৮ সালের ১লা জানুয়ারি তারিখে মধ্যরাত্রে চ্যানেলটির লোগো পরিবর্তন করা হয়। নতুন লোগো এর নকশা স্টার ওয়ার্ল্ড এবং স্টার মুভির এর ​​অনুরূপ ছিল (২০১০ পর্যন্ত ভারত বাদে)।
ক্রিয়াযোগ

ক্রিয়াযোগ হল একটি যোগ পদ্ধতি। এই যোগের অনুশীলনকারীদের মতে, এটি একটি প্রাচীন যোগ পদ্ধতি, যা ১৮৬১ সালে মহাবতার বাবাজি তাঁর প্রধান শিষ্য শ্যামাচরণ লাহিড়ির মাধ্যমে পুনরুজ্জীবিত করেন। পরমহংস যোগানন্দের "যোগী কথামৃত" বইটি এই যোগকে পাশ্চাত্য সমাজে পরিচিত করে তোলে। ১৯২০ সালের পর থেকে পাশ্চাত্যে যোগানন্দ এই যোগটিকে জনপ্রিয় করে তোলার ব্যাপারে প্রত্যক্ষ ভূমিকাও নিয়েছিলেন। প্রাণায়ামের একটি বিশেষ পদ্ধতির মাধ্যমে আধ্যাত্মিক উন্নতিই এই যোগের ভিত্তি। এর মাধ্যমে অতীন্দ্রীয় চেতনা ও ঈশ্বর-সংযোগ হয় বলে এই যোগের অনুশীলনকারীরা মনে করেন।
পতঞ্জলির প্রাচীন যোগশাস্ত্র "পাতঞ্জল যোগসূত্র"-এর দ্বিতীয় অধ্যায়ে ক্রিয়াযোগের বর্ণনা পাওয়া যায়। যোগানন্দের মতে, পতঞ্জলি "যোগসূত্র" গ্রন্থের দ্বিতীয় অধ্যায়ের ৪৯ নং শ্লোকে ক্রিয়া পদ্ধতির উল্লেখ করেছেন। এই শ্লোকে বলা হয়েছে: উক্ত বিশেষ প্রাণায়মের মাধ্যমে মোক্ষলাভ করা সম্ভব।
তবে আধুনিক বর্ণনার সঙ্গে পতঞ্জলির মূল বর্ণনার কিছু পার্থক্য রয়েছে। যোগানন্দ মূলত তাঁর গুরু-পরম্পরার সূত্রে এই বর্ণনা করেছেন। তাঁর গুরু যুক্তেশ্বর গিরি ছিলেন শ্যামাচরণ লাহিড়ির শিষ্য। যোগিরাজ শ্যামাচরণ লাহিড়ির কাছে যাঁরা যোগ ক্রিয়া লাভ করেছিলেন তাঁদের মধ্যে রয়েছেন তিনকড়ি লাহিড়ি, দুকড়ি লাহিড়ি, পঞ্চানন ভট্টাচার্য, স্বামী প্রণবানন্দ গিরি, স্বামী যুক্তেশ্বর গিরি, ভূপেন্দ্রনাথ সান্যাল, স্বামী কেশবানন্দ, স্বামী কেবলানন্দ, বিশুদ্ধানন্দ সরস্বতী, কাশীনাথ শাস্ত্রী, নগেন্দ্রনাথ ভাদুড়ি, প্রসাসদাস গোস্বামী, কৈলাসচন্দ্র বন্দ্যোপাধ্যায়, রামগোপাল মজুমদার, মহেন্দ্রনাথ সান্যাল, রামদয়াল মজুমদার, হরিনারায়ণ পালধী প্রমুখ। এই পরম্পরার আরো একজন সাধক হলেন মহর্ষি নগেন্দ্রনাথ - নগেন্দ্রনাথ ভাদুড়ির শিষ্য ধ্যানপ্রকাশ ব্রহ্মচারী। 
এছাড়াও শোনা যায় আরো কয়েকজন বিখ্যাত সাধক এ পন্থায় সাধনা করেন :
"ইহা ছাড়া শোনা যায় ভাস্করানন্দ সরস্বতী, বালানন্দ ব্রহ্মচারী আপন আপন সাধনপথ ছাড়াও যেগিরাজ প্রদর্শিত যোগসাধন অনুশীলন করিয়াছিলেন। স্বপুত্রসহ তদানীন্তন কাশীরাজ, নেপালাধীশ, কাশ্মীররাজ, বর্ধমানরাজ, কালীকৃষ্ণ ঠাকুর, স্যার গুরুদাস বন্দ্যোপাধ্যায় প্রভৃতি সমাজের উচ্চস্তরের মানবগণও তাঁহার নিকট যোগসাধন প্রাপ্ত হইয়াছিলেন।"
মহাবতার বাবাজি পতঞ্জলির রাজযোগ ও ভগবদ্গীতায় উল্লিখিত যোগদর্শন অনুসারে ক্রিয়াযোগের ব্যাখ্যা দিয়েছেন।
কানাল ৭

কানাল বা চ্যানেল সাত হল তুরস্কের সমগ্র দেশব্যাপী সম্প্রচারিত একটি স্যাটেলাইট টেলিভিশন চ্যানেল যেটি ১৯৯৪ সালে প্রতিষ্ঠিত হয়। এটি একটি ইসলামী বা ইসলামপন্থী চ্যানেল এবং তুরস্কের একেপার্টি (জাস্টিস এন্ড ডেভেলাপমেন্ট পার্টি) সহ অন্যান্য ইসলামপন্থী রাজনৈতিক দলগুলোর সঙ্গে চ্যানেলটির ঘনিষ্ঠতা রয়েছে। স্যাটেলাইট ও টেরিস্ট্রিয়াল উভয় মাধ্যমেই সমগ্র দেশব্যাপী সম্প্রচারের লাইসেন্স রয়েছে চ্যানেলটির।
১৯৯৫ সাল থেকে ১৯৯৭ সাল পর্যন্ত তুরস্কের প্রখ্যাত সাংবাদিক আয়শে ওনাল চ্যানেল ৭ এ একটি আলোচনা অনুষ্ঠানে প্রথমবারের মত সপ্তাহে পাঁচ দিন তুরস্কের ইহুদি, আর্মেনীয় ও তুর্কি বিভিন্ন ব্যক্তিত্বকে একত্রিত করার মাধ্যমে তুরস্কের ইতিহাসে এবং টেলিভিশন প্রোগ্রামের তালিকায় এক নতুন দিগন্তের সূচনা করেন।
ফ্রান্সেস ম্যাঁসিয়া

ফ্রান্সেস ম্যাঁসিয়া ই লিউসা (; ১৮৫৯-১৯৩৩) ছিলেন কাতালোনিয়ার ১২২তম রাষ্ট্রপতি এবং স্প্যানিশ সামরিক বাহিনীর একজন কাতালান ব্যক্তিত্ব।
তিনি সামরিক বাহিনীতে থাকাকালে লেফট্যানেন্ট-কর্নেল পদে উন্নীত হন।
তিনি ১৯০৫ সালে জার্নাল "লা ভেউ দ্য কাতালুনিয়া"র ওপর কিছু স্প্যানিশ কর্মকর্তাদের হামলার নিন্দা করেন ও এর ফলে তাকে সেনাবাহিনী পরিত্যাগ করতে বাধ্য করা হয়।
তিনি ১৯১৪ থেকে ১৯২৩ সালের মধ্যে বার্সেলোনার প্রতিনিধি ছিলেন।
১৯২২ সালে তিনি স্বাধীনতাবাদী দল এস্তাত কাতালা প্রতিষ্ঠিত করেন।
১৯২৬ সালে তিনি মিগুয়েল প্রিমো দ্য রিভেরার স্প্যানিশ একনায়কতন্ত্রের বিরুদ্ধে এক বিদ্রোহ করেন। এই বিদ্রোহ, যার উদ্দেশ্য ছিল কাতালোনিয়ার স্বাধীনতা অর্জন, এর ভিত্তি গড়ে ওঠে প্রাত্‌স দ্য মোলো, রৌসেলিনে।
১৯৩১ সালের নির্বাচন স্পেনের ত্রয়োদশ আলফোনসোর নির্বাসন নিয়ে আসে এবং তার দল ইআরসি এর বিজয় নিয়ে আসে। এই নির্বাচনের পরে ম্যাঁসিয়া বার্সেলোনাতে "মুক্ত কাতালান প্রজাতন্ত্র" ঘোষণা করেন। তবে এর কিছুকাল পরেই তিনি নতুন স্প্যানিশ প্রজাতন্ত্রে আংশিক স্বৈরশাসন মানতে নাধ্য হন। ম্যাঁসিয়া ১৯৩২ সাল থেকে ১৯৩৩ সালে তার মৃত্যু পর্যন্ত জেনারালিতাত-এর রাষ্ট্রপতি ছিলেন। বার্সেলোনার মন্টেজুঁয়ে পাহাড়ের মন্টেজুঁয়ে কবরস্থানে তাকে দাফন করা হয়।
২৫শে ডিসেম্বর, ১৯৩৩ সালে তিনি মৃত্যুবরণ করেন। তার মৃত্যু এনরিক প্রাঁত দ্য লাঁ রিবার ন্যায় ব্যাপক বিষাদ-বিক্ষোভ সৃষ্টি করে। তার রেখে যাওয়া সমস্তকিছু প্লাজা দ্য লাঁ ফে, মন্টেজুঁয়ে কবরস্থানে শায়িত আছে।
কাতালোনিয়ার জাতীয় সংগ্রহশালায় তার ব্যক্তিগত সংগ্রহ রেখে দেয়া হয়েছে যাতে রাষ্ট্রপতি থাকাকালে কাতালোনিয়ার ভ্রমণবিষয়ক ছবি আছে। ছবিগুলো তার পরিবারের। এরা মিসেস. তেরেসা পেরাট ও ম্যাঁসিয়ার সংগ্রহস্থলের প্রতিচ্ছবি। এই ফান্ডে এপ্রিল ১৯৩১ সাল পর্যন্ত্র দ্বিতীয় প্রজাতন্ত্রের আগ পর্যন্ত এবং অন্যান্য রাজনৈতিক কাগজ যা ফ্রান্সেস ম্যাঁসিয়া কর্তৃক সংগৃহীত এবং উৎপাদিত; সেই সমস্ত নথিপত্র আছে। সেগুলো হতে পারে তার পারিবারিক বা ব্যক্তিগত নথি। এছাড়াও এই ফান্ডে রয়েছে জেনারালিতাত দ্য কাতালুনিয়ার রাষ্ট্রপতি হবার আগে (১৯০৭-১৯৩১) একজন পার্লামেন্টের সদস্য হিসেবে তার বক্তব্য, ঘোষণা এবং সম্মেলনের নথি। এই বিষয়বস্তু ছিল মূলত কাতালান রাষ্ট্রবিষয়ক (সংস্থা, রিপোর্ট, ঘোষণা, আহবান, প্রকাশনা ইত্যাদি), কাতালান সামরিক বাহিনীবিষয়ক (সংবিধান, আইন এবং সংস্থা, মানচিত্রবিষয়ক তথ্য, ভৌগোলিক রাস্তা) এবং জেনারেল প্রিমো দ্য রিভেরার ডিরেক্টরির সময়কাল। সবশেষে রয়েছে রাষ্ট্রপতি থাকাকালীন ছবির সংগ্রহ।
জোসেপ বোনাপ্লাটা ই করিওল

জোসেপ বোনাপ্লাটা ই করিওল (বার্সেলোনা, ১৭৯৫ - বুনিয়ল, ২রা জুন, ১৮৪৩) একজন কাতালান শিল্প উদ্যোক্তা তিনি প্রথম কাতালোনিয়া ও স্পেনে বাষ্পীয় ইঞ্জিন আমদানি করেন। তার পিতামাতা র‍্যামন বোনাপ্লাটা ও তেরেসা করিওল ছিলেন টেক্সটাইল উৎপাদক। তার তিন ভাই ছিল, সালভাদর, র‍্যামন ও নার্সিস।
জোসেপ বোনাপ্লাটা পারিবারিক উৎপাদক সংস্থায় কাজ করেন যতদিন না তার পিতা অবসর গ্রহণ করেন এবং ব্যবসা দেখাশোনার ভার গ্রহণ করে তার বড় ভাই সালভাদর। ১৮২৮ সালে জোসেপ এবং তার বন্ধু জোয়ান ভিলারকাট স্যালেন্টে সূতার বস্ত্র কারখানার কাজ শুরু করে। ১৮২৯ সালে তার ব্যবসাকে আধুনিকীকরণের এক প্রচেষ্টায় স্প্যানিশ সরকার তাকে বাষ্পীয় ইঞ্জিন আনার অনুমতি দেয়।
তিনি, জোয়ান রাল এবং ক্যাম্পস নামক একজন ব্যক্তি ইংল্যান্ড যান বস্ত্রশিল্প সম্পর্কে ল্যান্সাশায়ার থেকে কিছু জানতে এবং বার্মিংহামের বোল্টন এন্ড ওয়াট হতে প্রয়োজনীয় যন্ত্রপাতি কিনতে। লন্ডনে তিনি স্প্যানিশ রাষ্ট্রদূত ফ্রান্সিসকো সিয়া বার্মুডেজ-এর মাধ্যমে একটি বাষ্পীয় ইঞ্জিন নেবার অনুমতি পান। বোনাপ্লাটা ও রাল জুলাই, ১৮৩০ সালে কাতালোনিয়া ফিরে আসলেও ক্যাম্পস যন্ত্র সম্পর্কে, বিশেষত রিচার্ড রবার্টস সম্পর্কে সম্পর্কে আরো জানার জন্য ম্যাঞ্চেস্টারে থেকে যান। এর সাহচর্যের লাইসেন্সেই তিনি বস্ত্র তৈরি করার সিদ্ধান্ত নেন।
এল ভ্যাপর ধ্বংসের পরে ডিসেম্বর, ১৮৩৫ সালে জোসেপ বোনাপ্লাটা ভ্যালেন্সিয়ার গ্রাম লিরিয়ার জন্য ১৮৭.০০০ রিয়াল খরচ করেন। সেখানে তিনি জলপাই তেলের কারখানা তৈরি করেন এবং অনেক বাদাম গাছ লাগান্ম তিনি ১, ১৯০.০০০ রিয়াল খরচ করেন এমন একটি প্রকল্পের জন্য যা সিঙ্কা নদী ও সিগ্রেকে যুক্ত করবে যেন লিরিয়া স্থানটি চাষ করা যায়। প্রকল্পটিকে তার বন্ধু এন্টনি গ্যাঁসো জনপ্রিয় করেন, কিন্তু শেষে এটি ভেস্তে যায়।
গুরুতর শ্বাসযন্ত্রের ব্যাধিদ্বারা বোনাপ্লাটা দীর্ঘদিনই আক্রান্ত ছিলেন এবং এই ব্যধি তার কাজে প্রভাব ফেলছিল। শেষ আক্রান্ত হবার ভয়ে তিনি মে, ১৮৪০ সালে তার উইল করে যান। তিন বছর পর তিনি লিরিয়ার এস্পিনার খামারবাড়িতে অবসর নেবার কথা ঠিক করেন। ৩০শে মে, ১৮৪৩ সালে বোনাপ্লাটা তার অছিকে সমস্ত কিছু বুঝিয়ে দিয়ে যাত্রা শুরু করেন। কিন্তু তার ফুসফুস কলাপস করে এবং শেষ অ্যাজমা অ্যাটাকে তিনি ২রা জুন বুনিয়ল গ্রামের নিকট পরলোকগমন করেন। মৃত্যুকালে তার বয়স হয়েছিল ৪৮।
তিনি কোন বংশধর রেখে যাননি। তাই তার ভাইয়েরাই উত্তরাধিকারী হয়। জানা যায় যে তার সোফিয়া নামক অবৈধ কন্যা ছিল। তবে সেও ১৮৪০ সালে জন্মের সময় মারা যায়। জোসেপ ও তার কন্যার মা জেসুসা রোমেরো দম্পতি ছিলেন।
চিত্রালী

চিত্রালী একটি বাংলা চলচ্চিত্র পত্রিকা। এটি পাকিস্তান আমলে ১৯৫৩ সালে সাংবাদিক সৈয়দ মোহাম্মদ পারভেজ (এস, এম পারভেজ) কর্তৃক প্রতিষ্ঠিত হয়। এটির প্রকাশক ছিল "অবজার্ভার হাউজ"। এটি ছিল একটি সাপ্তাহিক পত্রিকা, প্রতি শুক্রবারে প্রকাশিত হতো। পত্রিকাটি খুব জনপ্রিয় ছিল। সৈয়দ শামসুল হক এ পত্রিকার সহ-সম্পাদক ছিলেন। চিত্রালীর পাঠক-পাঠিকাদের সংগঠন গড়ে উঠেছিল। এর নাম ছিল "চিপাচস"। বর্তমানে এই সাপ্তাহিক বন্ধ আছে।
"'চিত্রালী" 'ব্রডশিট' আকারে মুদ্রিত হয়। এটি সাহিত্য-সংস্কৃতি ও চলচ্চিত্র বিষয়ক সাময়িকী ছিল। ষাটের দশকের শেষ ও সত্তরের দশকের গোড়ার দিকে বাংলাদেশের খুব জনপ্রিয় একটি পত্রিকা ছিল 'চিত্রালী'। চলচ্চিত্র তারকাদের খবর, তাদের নিয়ে গুজব-গুঞ্জন, দেশের ও বিদেশের চলচ্চিত্র সংবাদ, নিবন্ধ, সংস্কৃতি ও চলচ্চিত্র বিষয়ে কলাম, বিভিন্ন বিনোদনমূলক অনুষ্ঠানের খবর এগুলোতে ছিল। সত্তর দশকে এ পত্রিকা শীর্ষ স্থানে ছিলো। ১৯৮০ সালের শেষ দিক থেকে বিনোদন ম্যাগাজিনের চাপে এবং অবজারভার হাউসে মালিক-শ্রমিক বিরোধে পত্রিকাটি অনেক দিন কষ্ট করে চলার পর বন্ধ হয়ে যায়। স্বাধীনতার পরে মালিক পক্ষ এটি আর চালু করে নি।
স্টার স্পোর্টস ৪

স্টার স্পোর্টস ৪ হল স্টার স্পোর্টস নেটওয়ার্ক দ্বারা পরিচালিত ভারতের একটি খেলাধুলাভিত্তিক চ্যানেল। স্টার নেটওয়ার্কের আওতায় ২০১৩ সালের ৬ নভেম্বর থেকে ইএসপিএন থেকে নাম বদলে পরবর্তীতে স্টার স্পোর্টস ৪ এবং ইএসপিএন এইচডি থেকে স্টার স্পোর্টস এইচডি ২ হিসাবে নামকরণ করা হয়। এই দুটি চ্যানেল স্টার ইন্ডিয়া দ্বারা পরিচালিত শুধুমাত্র দুটি চ্যানেল যা শুধুমাত্র ক্রিকেট চ্যানেল হিসেবে পরিচিত নয় এমন।
স্টার স্পোর্টস এইচডি ২ প্রিমিয়ার লীগ, লা লিগা এবং সিরিই হাই ডেফিনিশন ফুটবল ম্যাচ সম্প্রচার করে থাকে। এছাড়াও চ্যানেলটি ২০১২ সালের গ্রীষ্মকালীন অলিম্পিকে কিছু অনুষ্ঠানমালা হাই ডেফিনিশন সম্প্রচার করেছিল। চ্যানেলটি এটিপি ৫০০ সিরিজ এবং এটিপি ওয়ার্ল্ড ট্যুর মাস্টার ১০০০ মত টেনিস অনুষ্ঠানমালা সম্প্রচার করে থাকে সান ডাইরেক্ট, রিলায়েন্স ডিজিটাল টিভি, ভিডিওকন ডি২এইচ, এয়ারটেল ডিজিটাল টিভি এবং টাটা স্কাই এর মাধ্যমে।
নিম্নলিখিত ক্রীড়াভিত্তিক অনুষ্ঠানমালা স্টার স্পোর্টস ৪ চ্যানেলে সম্প্রচার করা হয়ে থাকে।
ডিজনি স্টার

ডিজনি স্টার হল ২১ শতকের ফক্স মালিকানাধীন একটি ভারতীয় মিডিয়া ও বিনোদন কোম্পানি। এটার প্রধান সদর দফতর মুম্বই-এ অবস্থিত তবে প্রতিষ্ঠানটির অন্যান্য দুটি আঞ্চলিক অফিস শহর দিল্লি ও চেন্নাইয়ে অবস্থিত।
ডিজনি স্টার'র পোর্টফোলিও আটটি ভাষার মধ্যে মোট ৬০টি চ্যানেল রয়েছে।
স্টার প্লাস

স্টার প্লাস হল একটি ভারত ভিত্তিক একটি হিন্দি ভাষা সাধারণ বিনোদনমূলক টেলিভিশন চ্যানেল। স্টার প্লাস চ্যানেলটি "২১ সেঞ্চুরি ফক্স" কর্তৃক স্টার ইন্ডিয়া নেটওয়ার্ক এর একটি অংশ। চ্যানেলটির উল্লেখযোগ্য অনুষ্ঠানগুলির মধ্যে রয়েছে, পরিবারিরক গল্পনির্ভর নাটক, হাস্যরসাত্মক, আপাতবাস্তব টেলিভিশন অনুষ্ঠান, অপরাধমূলক অনুষ্ঠান এবং টেলিফিল্মস।
এছাড়াও চ্যানেলটি ফক্স আন্তর্জাতিক চ্যানেল এর অধিনে ২১ সেঞ্চুরি ফক্স এর সম্পুরক হিসেবে বিশ্বব্যাপী দেখান হচ্ছে।
এটি ১৯৯২ সালের ২১ ফেব্রুয়ারির প্রথম দিকে যখন চালু করা হয়েছিল, তখন স্টার প্লাস মার্কিন যুক্সরাষ্ট্র, গ্রেট ব্রিটেন ও অস্ট্রেলিয়া থেকে আন্তর্জাতিক কন্টেন্টে একটি ইংরেজি ভাষার টেলিভিশন চ্যানেল ছিল। তখন শুধুমাত্র জি টিভি হিন্দি ভাষার চ্যানেল ছিল।
স্টার জলসা

স্টার জলসা হল একটি ভারতীয় বাংলা ভাষার সাধারণ বিনোদনমূলক পে টেলিভিশন চ্যানেল। যা ভায়াকম ১৮ এবং ডিজনি ইন্ডিয়ার একটি যৌথ উদ্যোগ জিওস্টারের মালিকানাধীন। এটি মূলত পারিবারিক নাটক, হাস্যরসাত্মক অনুষ্ঠান, রিয়েলিটি শো এবং চলচ্চিত্র সম্প্রচার করে থাকে। ১৪ এপ্রিল ২০১৬ সালে স্টার জলসা তাদের এইচডি সংস্করণের সম্প্রচার শুরু করে।
স্টার জলসা আনুষ্ঠানিকভাবে ৮সেপ্টেম্বর ২০০৮ এ চালু হয়েছিল এবং এটি www.startv.in - এও উপলব্ধ ছিল । ২০১১ সালে এটি OSN প্ল্যাটফর্মে চালু হয়েছিল। ১৭ জুলাই ২০১২ এ 'চলো পাল্টাই' নামে একটি বিশেষ অনুষ্ঠানে চ্যানেলটির লোগো বদলে দেওয়া হয়। ২০১২ সালের নভেম্বর মাসের ২২ তারিকে চ্যানেলটি ইংল্যান্ডে চালু করা হয়। ১১ই ফেব্রুয়ারী ২০১৫ সাল থেকে চ্যানেলের সবকটি শো হটস্টারে দেখা যায়। চ্যানেলটি ১৪ এপ্রিল ২০১৬ সালে তার নিজস্ব হাই-ডেফিনিশন ফিড চালু করে। তখন এটি ভারতবর্ষের প্রথম বাংলা HD চ্যানেল ছিল। ২০১৮ সালে সাগ্নিক ঘোষ চ্যানেলের প্রধান কর্তা হন ১৭ই ফেব্রুয়ারী ২০১৯ সালে চ্যানেলটির লোগো দ্বিতীয়বার বদলানো হয়।
"জলসা মুভিজ ( স্টার জলসা মুভিজ" নামেও পরিচিত ) হল একটি বাংলা ভাষার চলচ্চিত্র চ্যানেল যা ওয়াল্ট ডিজনি কোম্পানি ইন্ডিয়ার একটি সহযোগী প্রতিষ্ঠান ডিজনি স্টারের মালিকানাধীন। ১৬ ডিসেম্বর, ২০১২ সালে চালু হওয়া এই চ্যানেলটি সাধারণ বিনোদন চ্যানেল স্টার জলসার একটি সহযোগী চ্যানেল হিসেবে কাজ করে। চ্যানেলটি মূলত ক্লাসিক সিনেমা থেকে শুরু করে সমসাময়িক মুক্তিপ্রাপ্ত চলচ্চিত্র পর্যন্ত বিস্তৃত বাংলা চলচ্চিত্র সম্প্রচার করে। 
"জলসা জোশ (যা স্টার জলসা জোশ" নামেও পরিচিত) হল সম্প্রচারক থেকে একটি আসন্ন বাংলা ভাষার যুব বিনোদন টেলিভিশন চ্যানেল। এটি মূলত ১ ডিসেম্বর ২০২১ তারিখে চালু হওয়ার পরিকল্পনা করা হয়েছিল, কিন্তু ভারতের টেলিকম নিয়ন্ত্রক কর্তৃপক্ষের নতুন ট্যারিফ অর্ডার ২.০ বাস্তবায়নের সাথে সম্পর্কিত সমস্যার কারণে এটি স্থগিত করা হয়েছিল।
৩ বছরের মধ্যে, স্টার জলসা ২০১১ সালের এপ্রিল মাসে সর্বাধিক দেখা ভারতীয় বাংলা ভাষার চ্যানেল হয়ে ওঠে।
জলসা মুভিজ

জলসা মুভিজ হচ্ছে স্টার ইন্ডিয়া কর্তৃক পরিচালিত বাংলা ভাষার চলচ্চিত্র চ্যানেল। তাদের প্রথম চ্যানেল বাংলা ভাষার পরিচালিত স্টার জলসা জনপ্রিয়তার প্রতি দৃষ্টি রেখে পরবর্তীতে স্টার ইন্ডিয়া কর্তৃক ২০১২ সালের ১৬ ডিসেম্বর তারিখে ২৪ ঘণ্টার চলচ্চিত্রের বিনোদনমূলক চ্যানেল হিসেবে আত্মপ্রকাশ করে। 
চ্যানেলটির উদ্বোধন উপলক্ষে স্টার ইন্ডিয়া কলকাতা শহরের ৪০০টি হোর্ডিংয়ে প্রিমিয়ার প্রচারণা চালায়, কারণ তখন বাজারে ইতিমধ্যে দুটি বাংলা ভাষার চলচ্চিত্র চ্যানেল ছিল—সনি আট এবং জি বাংলা সিনেমা। শ্রী ভেঙ্কটেশ ফিল্মসের সহ-প্রতিষ্ঠাতা মহেন্দ্র সোনি মন্তব্য করেন, চ্যানেলটির উদ্বোধন পশ্চিমবঙ্গের বিনোদন শিল্পের জন্য একটি ইতিবাচক দিক। স্টার জলসা মুভিজে সম্প্রচারিত প্রথম চলচ্চিত্রটি ছিল 'আওয়ারা' (২০১২)।
ক্যালোনার ওগল

অ্যডমিরাল অফ দ্য ফ্লিট স্যার ক্যালোনার ওগল ছিলেন অস্ট্রীয় উত্তরাধিকার যুদ্ধের সময়কার একজন ব্রিটিশ নৌ-কমান্ডার।
ওগলের পিতার নাম জন ওগল ও তিনি ছিলেন নিউক্যাসলের একজন ব্যরিস্টার। ওগল নর্থামবারল্যান্ডের বিখ্যাত ওগল পরিবারের ক্রিকলি হল ব্রাঞ্চ থেকে এসেছিলেন। ১৬৯৭ সালে তিনি রয়াল নেভিতে স্বেচ্ছাসেবক হিসেবে যোগদান করেন।
১৭২১ সালে তিনি "এইচএমএস স্যালোর" কমান্ডার ছিলেন ও পশ্চিম আফ্রিকার উপকূলের অভিযানে একটি বহরের নেতৃত্ত্ব দেন। ১৭২২ সালে ক্যাপ লোপেজের যুদ্ধে তিনি ক্যাপ্টেন বার্থোলুমিউ রবার্টেস জলদস্যু বহরকে পরাজিত করেন ও সাফল্যের স্বীকৃতিস্বরুপ "নাইটহুড" উপাধিতে ভূষিত হন।
জাঙ্কিস সময়কালের যুদ্ধে বিপর্যয়মূলক প্রচারাভিযানের সময় ১৭৪১ সালে অ্যাডমিরাল "এডওয়ার্ড ভেরনন" এর নেতৃত্ত্বে রিয়ার অ্যাডমিরাল অফ দ্য ব্লু ও আমেরিকান কলোনিয়াল আর্মির দলে থাকার সময় তিনি কার্টাগ্যানিয়া দি ইন্ডিয়াসের (বর্তমান কলম্বিয়া) তিনটি দুর্গে আভিযান পরিচালনা করেন। ১৭৪২ সালের পূর্বে অ্যাডমিরাল ভেরনন ব্রিটেনে ফিরে আসেন ও ওগল অত্যন্ত দূর্বল বহরের নেতৃত্ত্ব গ্রহণ করেন যার মধ্যে অর্ধেকেরও কম সংখ্যক নাবিকই কাজের জন্য উপযুক্ত ছিল।
১৭৪২ সালে তিনি জ্যামাইকার গভর্নর এডওয়ার্ড ট্রিলাউনির উপর কথিত একটি হামলার জন্য অভিযুক্ত হন কিন্তু তার ক্যারিয়ার বেঁচে যায় এবং তিনি অ্যাডমিরাল অফ দ্য হুয়াইট নিযুক্ত হন। ১৭৪৯ সালে তিনি অ্যডমিরাল অফ দ্য ফ্লিট হিসেবে নিযুক্ত হন।
এছাড়াও তিনি ১৭৪৬ থেকে ১৭৫০ সাল পর্যন্ত রোচেস্টারের সংসদ সদস্য হিসেবে দায়িত্ব পালন করেন।
আইজিয়াই রেকর্ড অনুসারে ক্যালোনার ওগল ১৭১৪ সালের ১৬ই অক্টোবর ইংল্যান্ডের লন্ডনে ডিউক পেলেসের সেন্ট জেমস গির্জায় হেনরিয়েত্তা আইজাকসনের সাথে বিবাহ বন্ধনে আবদ্ধ হন। অন্য একটি সূত্রমতে তিনি প্রথম ১৭২৬ সালে হেনরিয়েত্তা আইজাকসনকে বিয়ে করেন ও দ্বিতীয়বার ১৭৩৭ সালে ক্রিকলি হলের তার চাচাতো বোন নাথানিয়াল ওগলের মেয়ে আইজাবেল ওগলকে বিয়ে করেন। পরবর্তীতে তিনি ১৭৫০ সালে স্বাভাবিকভাবেই তার বাড়ি মিডলসেক্সে ওটয়াইক্যান হামের গিফোর্ড লজে মৃত্যুবরণ করেন।
ন্যাশনাল জিওগ্রাফিক চ্যানেল (এশিয়া)

ন্যাশনাল জিওগ্রাফিক চ্যানেল এশিয়া (ন্যাট জিও এশিয়া, পূর্বে এনবিসি এশিয়া নাম হিসেবে পরিচিত ছিল; ১ জানুয়ারি ১৯৯৪ থেকে ৩১ জুলাই ১৯৯৮ পর্যন্ত) হল একটি ২৪ ঘণ্টার এশিয়ান সাবস্ক্রিপশন টেলিভিশন চ্যানেল যেটি অ-কথাসাহিত্য, ইতিহাস এবং ডিস্কভারি চ্যানেল মত ন্যাশনাল জিওগ্রাফিক সোসাইটি দ্বারা উৎপাদিত প্রকৃতি, বিজ্ঞান, সংস্কৃতি এবং ইতিহাস বিষয়ক প্রকৃত অনুষ্ঠানমালা প্রচার করে থাকে।
এটি স্টার টিভি অংশীদারত্বের সঙ্গে এবং ডিস্ট্রিবিউশন কর্তৃক ১ জানুয়ারি ১৯৯৪ সালে শুরু হয় যেটি রুপার্ট মার্ডক এর "২১ শতক ফক্স" মালিকানাধীন একটি হংকং ভিত্তিক প্যান এশিয়ান উপগ্রহ নেটওয়ার্ক এর মাধ্যমে ১ আগস্ট ১৯৯৮ সালে "'এনবিসি" এ এশিয়া চ্যানেল পরিবর্তন করা হয়। ২০০৮ সালের হিসাব অনুয়ায়ী ন্যাশনাল জিওগ্রাফিক চ্যানেল এর এশিয়ান সংস্করণ ৫৬ মিলিয়ন এর উপরে বাড়িতে চ্যানেলটি দেখা হয়। এনজিসি এশিয়ার ছয়টি বিভিন্ন চ্যানেলের ফীড রয়েছে।
হ্যামবার্গার (দ্ব্যর্থতা নিরসন)

হ্যামবার্গার হচ্ছে একপ্রকার স্যান্ডউইচ সদৃশ খাবার যা দুই প্রস্থ রুটির মধ্যে রান্না করা কিমা মাংস দিয়ে তৈরি করা হয়।
হ্যামবার্গার এছাড়াও উল্লেখ করতে পারে:
অ্যাঞ্জেলো এমো

অ্যাঞ্জেলো এমো (৩ই জানুয়ারি ১৭৩১ – ৩ই মার্চ ১৭৯২) ভেনিস প্রজাতন্ত্রের শেষ গ্র্যান্ড অ্যাডমিরাল ছিলেন। তিনি ব্রিটিশ রয়াল নেভির নীতিমালা অনুসারে তার বহরকে সংস্কারের চেষ্টা করেন এবং তিনি বারবারি উপকূলে মরিশ টার্গেটের উপর ভেনিসের পতাকাবাহী জাহাজের আক্রমণের প্রতিশোধ নিতে অভিযান পরিচালনা করেন। তিনি ফ্রান্স ও নেপোলিয়নের চাহিদা অনুসারে খুব সহজ শিকার ছিলেন বলে, তিনি ছিলেন সফল ও দীর্ঘায়ু লাভ করেছিলেন।
এমো ভেনিসে জন্মগ্রহণ করেন ও তাকে ভূমধ্যসাগরে বারবারি জলদস্যুদের শিকার করার দায়িত্ব দেওয়া হয়েছিল। ১৭৮৪ সালে তিনি ফামা নামক একটি জাহজে ২৪টি ভেসেলসহ কমান্ডারের দায়িত্ব নিয়ে যাত্রা করেছিলেন। ১৭৮৫ সালে টিউনিস অবোরোধ করেন, যদিও তিনি টিউনিসকে অটক করতে সমর্থ হননি কিন্তু তিনি ফ্রান্সে ষোরশ লুইসের কাছ থেকে ধন্যবাদপ্রাপ্ত হন।
১৭৯২ সালে অ্যাডমিরাল অ্যাঞ্জেলো এমো মাল্টায় মৃত্যুবরণ করেন।
দ্গোন-পা-বা-দ্বাং-ফ্যুগ-র্গ্যাল-ম্ত্শান

দ্গোন-পা-বা-দ্বাং-ফ্যুগ-র্গ্যাল-ম্ত্শান () (১০১৬-১০৮৩) একাদশ শতাব্দীর একজন বিখ্যাত তিব্বতী সাধক ছিলেন।
দ্গোন-পা-বা-দ্বাং-ফ্যুগ-র্গ্যাল-ম্ত্শান তিব্বতের খাম্স অঞ্চলে ১০১৬ খ্রিষ্টাব্দে 'দ্জেং () জন্মগ্রহণ করেন। কম বয়সে পিতামাতার মৃত্যুর পর তিনি মধ্য তিব্বত যাত্রা করেন। গ্ত্সাং অঞ্চলের ন্যান-ত্শো () তিনি 'ব্রোম-স্তোন-পা-র্গ্যল-বা'ই-'ব্যুং-গ্নাস নামক বিখ্যাত বোউদ্ধ পন্ডিতের নিকট অতীশ দীপঙ্করের লাম-রিম সহ সমস্ত শিক্ষালাভ করেন। এছাড়া বুর নামক স্থানে অতীশ দীপঙ্কর দ্বারা স্থাপিত এক ছোট বৌদ্ধবিহারে তিনি অতীশ দীপঙ্করের নিকট হতে খা-'বার-মা'ই-গ্তোর-মা () নামক শিক্ষালাভ করেন। নির্জন স্থানে একাকী সাধনা করার সুনামের জন্য দ্বাং-ফ্যুগ-র্গ্যাল-ম্ত্শানকে নির্জন স্থানে বসবাসকারী বা দ্গোন-পা-বা নামে ডাকা হত।
১০৭৮ খ্রিষ্টাব্দে দ্গোন-পা-বা-দ্বাং-ফ্যুগ-র্গ্যাল-ম্ত্শান র্বা-স্গ্রেং বৌদ্ধবিহারের প্রধান নির্বাচিত হন। তিনি স্নে'উ-জুর-বা-য়ে-শেস-'বার , ঝাং-কা-মা-পা-শেস-রাব-'ওদ (), গ্ন্যান-স্না-মে-বা (), 'ব্রে-কো-দে-লুং-পা (), 'বান-গুং-র্গ্যাল-ত্শুল-খ্রিম্স-র্গ্যাল-বা (), খা-রাগ-স্গোম-ছুং-দ্বাং-ফ্যুগ-ব্লো-গ্রোস () প্রভৃতি ভিক্ষুকে শিক্ষাদান করেন।
রে ডলবি

রে মিল্টন ডলবি একজন মার্কিন প্রকৌশলী এবং নয়েস রিডাকশোন সিস্টেম এর উদ্ভাবক যা ডলবি নয়েস রিডাকশন সিস্টেম নামে পরিচিত। তিনি ডলবি ল্যাবরেটরীজ এর প্রতিষ্ঠাতা।
ডলবি ১৯৩৩ সালের ১৮ জানুয়ারি ওরেগনের পোর্টল্যান্ডে জন্মগ্রহণ করেন। তার শৈশব কাটে সান ফ্রান্সিস্কোতে। তিনি স্ট্যানফোর্ড বিশ্ববিদ্যালয় থেকে ১৯৫৭ সালে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৬১ সালে পদার্থবিজ্ঞানে পিএইচডি ডিগ্রি অর্জন করেন।
স্নে'উ-জুর-বা-য়ে-শেস-'বার

স্নে'উ-জুর-বা-ইয়ে-শেস-'বার () (১০৪২-১১১৮) একাদশ শতাব্দীর একজন বিখ্যাত তিব্বতী সাধক ছিলেন।
স্নে'উ-জুর-বা-য়ে-শেস-'বার ১০৪২ খ্রিষ্টাব্দে তিব্বতের 'ফান-য়ুল অঞ্চলের সা-স্কোর-থোং-পা () নামক স্থানে জন্মগ্রহণ করেন। তার পিতার নাম ছিল ঝাং-স্তাগ-পো ()। শৈশবে তিনি ব্রাগ-র্গ্যাব () বৌদ্ধবিহারে বৌদ্ধধর্মে দীক্ষিত হন। ছাব্বিশ বছর বয়সে তিনি র্বা-স্গ্রেং বৌদ্ধবিহারে দ্গোন-পা-বা-দ্বাং-ফ্যুগ-র্গ্যাল-ম্ত্শানের নিকট খা-'বার-মা'ই-গ্তোর-মা () সম্বন্ধে শিক্ষালাভ করেন। দ্গোন-পা-বা-দ্বাং-ফ্যুগ-র্গ্যাল-ম্ত্শানের মৃত্যুর পর তিনি পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। এই সময় তিনি একজন জ্যোতিষ ও চিকিৎসক হিসেবে সুনাম অর্জন করেন। পরবর্তীকালে তিনি 'ফান-য়ুল অঞ্চলে স্নে'উ-জুর বৌদ্ধবিহার স্থাপন করেন।
ন্যাশনাল জিওগ্রাফিক চ্যানেল

ন্যাশনাল জিওগ্রাফিক চ্যানেল (এছাড়াও বাণিজ্যিকভাবে সংক্ষিপ্ত এবং ট্রেডমার্ক হিসেবে ন্যাট জিও পরিচিত) হলো একটি আমেরিকান ডিজিটাল ক্যাবল এবং স্যাটেলাইট টেলিভিশন চ্যানেল। এটি ন্যাশনাল জিওগ্রাফিক সোসাইটি এবং 21st সেঞ্চুরি ফক্স এর ফক্স কেবল নেটওয়ার্ক বিভাগের মালিকানাধীন।
চ্যানেলটি ন্যাশনাল জিওগ্রাফিক এবং অন্যান্য উৎপাদন কোম্পানি দ্বারা উৎপাদিত অ-কথাসাহিত্য টেলিভিশন অনুষ্ঠান প্রচার করে থাকে। হিস্টোরি চ্যানেল এবং ডিস্কভারি চ্যানেলের মত চ্যানেলটি প্রকৃতি, বিজ্ঞান, সংস্কৃতি জড়িত কন্টেন্টের সাথে প্রামান্যচিত্র বৈশিষ্ট্য অনুষ্ঠানামালা এবং কিছু বাস্তবতাভিত্তিক ও ছদ্ম-বৈজ্ঞানিক বিনোদনভিত্তিক অনুষ্ঠানমালা প্রচার করে থাকে। মার্কিন যুক্তরাষ্ট্র সহ বিশ্বব্যাপী এটির প্রাথমিক সহোদর নেটওয়ার্ক সেজার মিলানে জনপ্রিয় কুকুর হুইসপারসহ পশু সংক্রান্ত অনুষ্ঠানমালার উপর গুরুত্ত্ব দেয়া হয় যেটি মূলত ন্যাট জিও ওয়াইল্ড প্রচার হয়ে থাকে। মার্কিন যুক্তরাষ্ট্র সহ বিশ্বব্যাপী এটির প্রাথমিক সহোদর নেটওয়ার্ক হল "ন্যাট জিও ওয়াইল্ড", যেটি জনপ্রিয় "ডগ হুইসপার উইথ কেসার মিলান" সহ পশু সংক্রান্ত অনুষ্ঠানমালার উপর গুরুত্ত্ব দেওয়া হয়।
আগস্ট ২০১৩ তারিখ এর হিসাব মোতাবেক ন্যাশনাল জিওগ্রাফিক চ্যানেল মার্কিন যুক্তরাষ্ট্র প্রায় ৮৪,৪৪৬,০০০ টেলিভিশনে পরিবার (টেলিভিশনের সঙ্গে পরিবারের ৭৩.৯৫%) এর উপর দেখা হয়।
ন্যাশনাল জিওগ্রাফিক চ্যানেল এর টেলিভিশন অনুষ্ঠানমালা ক্রমানুসার অনুযায়ী প্রদর্শন করা হল:
দক্ষিণ ত্রিপুরা জেলা

দক্ষিণ ত্রিপুরা জেলা হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। 
১ সেপ্টেম্বর ১৯৭০ এই জেলা সৃষ্টি হয়, যখন সমগ্র প্রদেশকে তিন জেলায় বিভক্ত করা হয়। এই জেলার প্রধান জনগোষ্ঠী হচ্ছে বাঙালি হিন্দু সম্প্রদায়, যাদের একটি বৃহৎ অংশ প্রধানত ভারতবর্ষ বিভক্তি ও ১৯৭১ বাংলাদেশের মুক্তিযুদ্ধের বিভিন্ন সময়কালে বৃহত্তর নোয়াখালী জেলা (লক্ষ্মীপুর, ফেনী) থেকে উদ্বাস্তু হয়ে দক্ষিণ ত্রিপুরায় অভিবাসী হয়ে এসেছিলেন। এই জেলায় বাঙালির পাশাপাশি ত্রিপুরা, চাকমাসহ বিভিন্ন জনজাতির মানুষও উল্ল্যেখযোগ্য সংখ্যায় বসবাস করেন।
দক্ষিণ ত্রিপুরা জেলায় মোট ৩টি মহকুমা ও ৮টি ব্লক রয়েছে।
উত্তর ত্রিপুরা জেলা

উত্তর ত্রিপুরা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলার সদরদপ্তর ধর্মনগরে অবস্থিত। এই জেলার আয়তন এবং ২০১১ সালের আদমশুমারি অনুসারে জনসংখ্যা ৪,৪৪,৫৭৯ জন।
১ সেপ্টেম্বর ১৯৭০ সালে এই জেলা গঠন করা হয়, যখন সমগ্র প্রদেশকে তিনটি জেলায় বিভক্ত করা হয়। ১৪ এপ্রিল ১৯৯৫ সালে এই জেলা থেকে ধলাই জেলা সৃষ্টি করা হয়।
উত্তর ত্রিপুরা জেলার প্রধান ভাষা বাংলা। এছাড়াও সিলেটি, হিন্দি, ককবরক, ইংরেজি, মণিপুরি, ভোজপুরি ইত্যাদি ভাষাও কথিত হয়ে থাকে।
ধলাই জেলা

ধলাই জেলা উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। আম্বাসা এই জেলার সদরদপ্তর। এই জেলার আয়তন । ২০১১ সালের জনগণনা অনুসারে ত্রিপুরার চারটি জেলার মধ্যে এ জেলার জনসংখ্যা সবচেয়ে কম। ২০১২ সালে নতুন চারটি জেলা তৈরী হওয়ার পর, জেলাটি এখন দ্বিতীয় সব চেয়ে জনসংখ্যা কম।
১৪ এপ্রিল ১৯৯৫ উত্তর ত্রিপুরা জেলা থেকে কেটে এই জেলা সৃষ্টি করা হয়েছিল।
সনি ম্যাক্স

সেট ম্যাক্স হলো একটি মুম্বই, মহারাষ্ট্র ভিত্তিক হিন্দি চলচ্চিত্র ও ক্রিকেট মিশ্রণ সমন্বয়ে সনি এন্টারটেনমেন্ট টেলিভিশন নেটওয়ার্ক এর আওতাধীন বিনোদনমূলক স্যাটেলাইট চ্যানেল। হিন্দি চলচ্চিত্রের জনপ্রিয় চ্যানেলগুলোর মধ্যে এটি ভারতে জি সিনেমা এবং স্টার গোল্ড এর সাথে প্রধানত প্রতিদ্বন্দ্বিতা করে থাকে। চ্যানেলটির একটি এইচডি সংস্করণ ২০১০ সালে চালু করা হয়।
ন্যাশনাল জিওগ্রাফিক চ্যানেল (দ্ব্যর্থতা নিরসন)

ন্যাশনাল জিওগ্রাফিক চ্যানেল হল একটি নিউজ কর্পোরেশন এবং ন্যাশনাল জিওগ্রাফিক সোসাইটি কর্তৃক যৌথভাবে মালিকানাধীন একটি সাবস্ক্রিপশন টেলিভিশন নেটওয়ার্ক।
ন্যাশনাল জিওগ্রাফিক চ্যানেল নিম্বের নামগুলি উল্লেখ করতে পারে:
সিপাহীজলা জেলা

সিপাহীজলা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন নতুন চারটি জেলা বাড়ানো হয় তখন গঠিত হয়। এই জেলার অংশবিশেষ আগের পশ্চিম ত্রিপুরা জেলা থেকে গঠন করা হয়। এই জেলার প্রধান শহরগুলো হচ্ছে বিশ্রামগঞ্জ, বিশালগড়, মেলাঘর ও সোনামুড়া।
গোমতী জেলা

গোমতী জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। উদয়পুর হচ্ছে এই জেলার সদরদপ্তর। তীর্থমুখ হচ্ছে এই জেলার অমরপুর উপবিভাগের আরেকটি তীর্থকেন্দ্র।
অন্য তীর্থকেন্দ্র তীর্থমুখ এই জেলার অমরপুর মহকুমায় অবস্থিত।
খোয়াই জেলা

খোয়াই জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। খোয়াই হচ্ছে এই জেলার সদরদপ্তর।
খোয়াই জেলার আয়তন ১৩৭৭.২৮ বর্গকিলোমিটার।
খোয়াই জেলায় বনভূমির পরিমাণ ৬৯৬৩৭ হেক্টর।
ঊনকোটি জেলা

ঊনকোটি জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। কৈলাশহর হচ্ছে এই জেলার সদরদপ্তর। এই জেলা পূর্বে উত্তর ত্রিপুরা জেলার অংশ ছিল।
ঊনকোটি এ জেলার একটি দর্শনীয় স্থান।
ঊনকোটি হচ্ছে একটি তীর্থক্ষেত্র। চারদিকে রয়েছে পাহাড় আর ঝরনা। প্রকৃতি যেন নিজ হাতে সাজিয়ে দিয়েছে জায়গাটিকে। ঊনকোটি মানে এক কোটির চেয়ে এক কম। কথিত আছে হাজার বছর আগে শিবের ভক্তরা এসে পাথুরে পাহাড়ের গায়ে বিভিন্ন দেবতার মূর্তি খোদাই করে রেখে গেছেন। সেই খোদাই করা মূর্তির সংখ্যা ছিল এক কোটির চেয়ে একটি কম। অর্থাৎ ঊনকোটিটি। সেই থেকে জায়গাটির নাম হয় ঊনকোটি। প্রতি বছর অশোকাষ্টমীর সময় এখানে তীর্থযাত্রীরা দূর দূর দেশ থেকে তীর্থভ্রমণ করতে আসেন।
ঊনকোটি জেলার প্রধান ভাষা হল বাংলা। এছাড়া আঞ্চলিক ভাষা হিসেবে সিলেটি ভাষা কথিত হয়ে থাকে।
নিশা আগারওয়াল

নিশা আগারওয়াল (জন্ম: ২৭ এপ্রিল ১৯৮৯) একজন ভারতীয় চলচ্চিত্র অভিনেত্রী। ২০১০ সালে "ইয়েমাইন্দি ই ভেলা" চলচ্চিত্রের মাধ্যমে তেলুগু চলচ্চিত্র শিল্পে এবং ২০১২ সালে "ইস্তাম" চলচ্চিত্রের মাধ্যমে তামিল চলচ্চিত্র শিল্পে তার আত্মপ্রকাশ ঘটে।
নিশা আগারওয়াল ২৭ এপ্রিল ১৯৮৯ সালে ভারতের মহারাষ্ট্র, মুম্বইয়ে জন্মগ্রহণ করেন। তার বাবা সুমন আগারওয়াল পেশায় একজন উদ্যোক্তা এবং মা বিনয় আগারওয়াল একজন ময়রা (মিঠাইত্তয়ালা)। বড় বোন কাজল আগারওয়াল তেলুগু ও তামিল চলচ্চিত্র অভিনেত্রী। তার মাতৃভাষা পাঞ্জাবি। তিনি লেখাপড়া শেষ করেন মুম্বইয়ে এবং মহাবিদ্যালয়ে অধ্যয়নকালীন সময়ে তার মডেলিং কর্মজীবনের শুরু। তিনি একটি প্রতিষ্ঠানে ইন্টার্নি করেছিলেন, এবং অভিনয়ের সিদ্ধান্ত নেওয়ার পূর্বে তার পরিকল্পনা ছিলো এমবিএ পড়ার।
আগারওয়াল ২৮ ডিসেম্বর, ২০১৩ সালে মুম্বাইয়ের ব্যবসায়ী করণ ভেলেছারক বিয়ে করেছেন।
বিমল দে

বিমল দে (জন্ম: ২৪ ডিসেম্বর, ১৯৪০–) হলেন একজন ভারতীয় বাঙালি ভূপর্যটক ও ভ্রমণগদ্যকার। সাধারণ একটি দ্বিচক্রযানে চড়ে তিনি ২ লাখ ৩০ হাজার কিলোমিটারেরও অধিক পথ পরিব্রাজন করেছেন। ভ্রমণ ঘিরে লিখেছেন ৯টি বই; অনূদিত হয়েছেন হিন্দি, মারাঠি, ফরাসি ও ইংরেজিতে।
নিক হলোনিয়াক

নিক হলোনিয়াক জেনারেল ইলেকট্রিক এ কনসাল্টিং বিজ্ঞানী হিসেবে কাজ করার সময়ে ১৯৬২ সালে প্রথম দৃশ্যমান-বর্ণালী (লাল) লাইট এমিটিং ডায়োড উদ্ভাবন করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এর জন বারডিন ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর এবং পদার্থবিজ্ঞানের এনডোওড চেয়ার এবং ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর অধ্যাপক।
হলোনিয়াক ১৯২৮ সালের ৩ নভেম্বর ইলিনয়ে জন্মগ্রহণ করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৫০ সালে বিএস, ১৯৫১ সালে এমএস এবং ১৯৫৪ সালে পিএইচডি ডিগ্রি অর্জন করেন। তিনি ৪১টি প্যাটেন্টের অধিকারী।
সাউদার্ন রকহুপার পেঙ্গুইন

সাউদার্ন রকহুপার পেঙ্গুইন ("Eudyptes chrysocome"), হল রকহুপার পেঙ্গুইনের একটা প্রজাতি, এরা নর্দান রকহুপার পেঙ্গুইনের থেকে কিছুটা আলাদা ধরনের। এরা প্রধানত সাউথ আন্ট্রাকটিকা বা পূর্ব প্রশান্ত মহাসাগর বা ভারত মহাসাগরে দেখতে পাওয়া যায়। প্রধানত এদের দেখা যায় দক্ষিণ আমেরিকা অঞ্চলে।
পেঙ্গুইনদের মধ্যে এই জাতিটিই সবথেকে ক্ষুদ্র এবং এদের মাথায় হলুদ ঝুঁটি থাকে, এবং এদের সারা গা সাদা-কালো রঙের হয়। এটি ৪৫-৫৮ সেন্টিমিটার (১৮-২৩) লম্বা এবং এদের আপেক্ষিক ওজন ২ থেকে ৩.৪ কিলো (৪.৪-৭.৫ পাউন্ড) পর্যন্ত হয়। যদিও কিছু কিছু রকহুপারের ওজন ৪.৫ কেজি হওয়ার রেকর্ড আছে। এদের অপরের অংশ স্লেট-ধূসর রঙের, উজ্জ্বল হলুদ রঙের ভ্রূ এবং যা দীর্ঘ হরিদ্রাভ ধূমের সৃষ্টি করে তাদের লাল রঙের চোখের পিছনে।
এই পেঙ্গুইনগুলো জটিল বিভ্রান্তিকর। অনেক শ্রেণিবিন্যাসকারীরা মানেন যে তিন রকমের রকহুপার পেঙ্গুইনই একই শ্রেণীর। সাউদার্ন রকহুপার পেঙ্গুইনের উপজাতিদের মধ্যে পরে:
নর্দান রকহুপার পেঙ্গুইন, এদের থেকে আলাদা অঞ্চলে বাস করে। তারা জেনেটিকালি অন্য রকহুপার পেঙ্গুইনের থেকে আলাদা হয়। সেই জন্য নর্দান এই পেঙ্গুইনদের "E. moseleyi" নামে আলাদা করা হয়। তবে এদের সাথে ম্যাকোর্নি পেঙ্গুইনদের অনেকটা মিল পাওয়া যায়। এছাড়াও রয়্যাল পেঙ্গুইন নামে পরিচিত আরেক ধরনের পেঙ্গুইনও এদের মতোই হয়, শুধু তারা ম্যাকোর্নি পেঙ্গুইনদের থেকে রঙে ভিন্ন হয়।
ম্যাকোর্নি পেঙ্গুইনদের সাথে এদের সংকর প্রজননের রিপোর্ট পাওয়া যায় হার্ড এবং মারিয়ন দ্বীপপুঞ্জ থেকে ১৯৮৭-৮৮ সালে।
লিবারেশন ’৭১ (ভিডিও গেম)

লিবারেশন ’৭১, বাংলাদেশের স্বাধীনতা যুদ্ধের উপর ভিত্তি করে নির্মীত একটি ফার্স্ট পারসন শুটার কম্পিউটার ভিডিও গেম। গেইমটি তৈরিতে কাজ করেছে টিম ’৭১ নামে একটি সেচ্ছাসেবক দল। সামাজিক যোগাযোগের ওয়েবসাইট ফেইসবুকের মাধ্যমে সংগঠিত হয়ে উন্নয়নকারীরা প্রথম গেমটি তৈরির কথা চিন্তা করেন। ২৬ মার্চ ২০১৪ সালে লিবারেশন ’৭১ এর “আলফা সংস্করণ ১.০” আনুষ্ঠানিকভাবে অবমুক্ত করা হয়। এটি উন্নয়নে “ইউনিটি থ্রিডি” গেইম ইঞ্জিন ব্যবহার করা হয়েছে।
গেইমটির কাহিনী আবর্তিত হয়েছে বাংলাদেশের মুক্তিযুদ্ধের বিভিন্ন ঘটনাকে কেন্দ্র করে। দেশের মুক্তিযুদ্ধের মহান ৭ বীরশ্রেষ্ঠের ৭টি মিশন, রাজারবাগ পুলিশ লাইন প্রতিরোধ, অপারেশন জ্যাকপটসহ ১৬টি গুরুত্বপূর্ণ ঘটনা রয়েছে।
১৬ ডিসেম্বর ২০১৪ সালে গেমটির পূর্ণ সংস্করণ প্রকাশ করার কথা থাকলেও, ২০২০ অনুসারে গেমটির পূর্ণ সংস্করণ মুক্তি পায়নি ও কয়েক বছর আগে গেমটির সকল উন্নয়ন কার্যক্রম বন্ধ হয়ে গেছে।
আলাদিন (১৯৯২-এর ডিজনি চলচ্চিত্র)

আলাদিন () হল ১৯৯২ সালে ওয়াল্ট ডিজনি ফিচার এনিমেশন নির্মিত এবং ওয়াল্ট ডিজনি পিকচার্স দ্বারা মুক্তিপ্রাপ্ত একটি এনিমেটেড গীতিনির্ভর, কল্পকাহিনীভিত্তিক চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ৩১তম এনিমেটেড সিরিজ এবং ডিজনি রেনেঁসা নামে খ্যাত "ডিজনি চলচ্চিত্র যুগ"-এর অংশ। জন মাস্কার ও রন ক্লিমেন্টস পরিচালিত এই ছবিটি আরব্য রজনীর আলাদিন ও তার যাদুর চেরাগ নামক উঁপকথার উপর ভিত্তি করে নির্মিত হয়েছে।
১৯৯২ সালের ২৫শে নভেম্বর মুক্তির পর চলচ্চিত্রটি ইতিবাচক মুল্যায়ন পায় এবং শুধু যুক্তরাষ্ট্র থেকে ২১.৭ কোটি ডলার এবং বিশ্বের অন্যান্য স্থান থেকে ৫০.৪ কোটি ডলার আয় করার মাধ্যমে ১৯৯২ সালের সবচেয়ে ব্যাবসাসফল ছবিতে পরিণত হয়। এটি বেশ কিছু পুরস্কার লাভ করে, যার অধিকাংশই পায় এর গানগুলোর জন্য। পরবর্তীতে নির্মিত এর দুটি "সিকুয়্যাল দ্য রিটার্ন টু জাফর" ও "আলাদিন এন্ড দ্য কিং অফ থিভস্" থিয়েটারে মুক্তির দশ বছর পর ২০০৫ সালে সরাসরি ডিভিডিতে মুক্তি পায়, একটি ধারাবাহিক টেলিভিশন সিরিজ নির্মিত হয় এবং এই ছবিকে ভিত্তি করে নির্মিত খেলনা, ভিডিও গেম, ডিজনি বিক্রয়পণ্য বাজারে ছাড়া হয়।
মহাবজ্রাসন

মহাবজ্রাসন দশম শতাব্দীর একজন ভারতীয় বৌদ্ধ পণ্ডিত ছিলেন।
তিনি নারো পা নামক বিখ্যাত ভারতীয় বৌদ্ধ সাধকের ছাত্র ছিলেন এবং তার নিকট হতে তিনি ডাকার্ণব তন্ত্র লাভ করেন। তিনি মৈত্রীপার শিষ্যও ছিলেন। তার ছাত্রদের মধ্যে উল্লেখযোগ্য ছিলেন নিষ্কলঙ্কদেব ও বোধিসত্ত্ব নামক দুই ভারতীয় পণ্ডিত এবং খ্যুং-পো-র্নাল-'ব্যোর নামক তিব্বতী বৌদ্ধ পণ্ডিত।
রবার্ট মেটক্যাফ

রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন।
মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন।
ডেভিড বগস
রাজপেঙ্গুইন

কিং পেঙ্গুইন (ইংরেজি: King Penguin) ("Aptenodytes patagonicus") হল পেঙ্গুইন প্রজাতির মধ্যে দ্বিতীয় বৃহত্তম, এরা ৭০-১০০ সেমি লম্বা এবং এদের ওজন ১১ থেকে ১৬ কেজি (২৪ থেকে ৩৫ পাউন্ড)। এরা এম্পেরার পেঙ্গুইন এর ঠিক পরেই আয়তনে। এদের দুটো উপজাতি আছে একটি—"A. p. patagonicus" এবং "A. p. halli"; "patagonicus" এদেরকে পাওয়া যায় দক্ষিণ আটল্যান্টিকে।
খাদ্য হিসেবে এরা খায় মাছ, লণ্ঠন মাছ, স্কুইড ইত্যাদি। সবচেয়ে দক্ষিণ মহাসাগরীয় শিকারীরা কম নির্ভর কবচী, ক্রিল এই সব ছোটো ছোটো প্রাণীদের ওপরে। তন্ন তন্ন করে খোঁজার জন্য এরা ১০০ মিটার (৩৩০ ফুট) পর্যন্ত ডাইভ দিতে পারে এবং তাদের সবথেকে বড় রেকর্ড হল যে তারা ৩০০ মিটার (৯৮০ ফুট) পর্যন্ত ডাইভ মারতে পারে।
কিং পেঙ্গুইন দক্ষিণ অ্যান্টার্কটিক দ্বীপপুঞ্জে অথবা উত্তর অ্যান্টার্কটিকা তে প্রজনন করে।
কিং পেঙ্গুইন দক্ষিণ অ্যান্টার্কটিক দ্বীপপুঞ্জে প্রজনন করে ৪৫ থেকে ৫৫° সেলসিয়াসে। এছড়াও উত্তর অ্যান্টার্কটিকা, ফক্‌ল্যান্ড দ্বীপপুঞ্জ এবং অন্যান্য তাপমাত্রা যুক্ত দ্বীপপুঞ্জে তারা প্রজনন করে। এদের সর্বমোট জনসংখ্যা হল ২.২৩ মিলিয়ন জোড়া এবং বাড়ন্ত। এদের প্রজনন সব থেকে বেশি হয় ক্রোজেট দ্বীপপুঞ্জতে যেখানে মোটামুটি ৪৫৫,০০০ জোড়া আছে এদের সংখ্যা। ২২৮,০০০ জোড়া আছে প্রিন্স এডয়ার্ড দ্বীপপুঞ্জতে। ২৪০,০০০-২৮০,০০০ জোড়া আছে কার্গুয়েলেন দ্বীপপুঞ্জতে, এবং ১০০,০০০ এরও বেশি আছে সাউথ জর্জিয়া দ্বীপপুঞ্জে। ম্যাকুয়ারি দ্বীপপুঞ্জতে আছে ৭০,০০০ এরও বেশি জোড়া কিং পেঙ্গুইন।
প্রকৃতি সুরক্ষা সোসাইটি কিং পেঙ্গুইনদের ফিনমার্ক ও লফটনে ছেড়েছেন আগস্ট ১৯৩৬ সালে। ১৯৪০ সাল থেকেই রিপোর্ট করা হয়েছিল যে এই পাখিগুলোকে এই জায়গায় ছাড়া হয়েছে কিন্তু ১৯৪৯ সাল থেকে কেউ এখানে এদের দেখা পায়নি।
আমেরিকান প্রাণিবিদ্যাবিত গ্যারি কয়ম্যান এই পেঙ্গুইনদের ডাইভ দেওয়ার মজাদার বিষয় টা নিয়ে তন্ন তন্ন করে গবেষণা করেন ১৯৭১ সাল থেকে। এবং একটি কিং পেঙ্গুইনের ২৩৫ মিটার (৭৭১ ফুট) ডাইভ দেওয়া রেকর্ড করেন ১৯৮২ সালে। বর্তমানে সবথেকে বেশি ডাইভ দেওয়ার রেকর্ড হল ৩৪৩ মিটার যা ফকল্যাণ্ড দ্বীপপুঞ্জ থেকে নেওয়া হয়েছে। এবং ৫৫২ সেকেন্ডের সর্বোচ্চ নিমজ্জিত থাকার রেকর্ড পাওয়া গেছে ক্রোজেট দ্বীপপুঞ্জ থেকে। কিং পেঙ্গুইন ১০০-৩০০ মিটার (৩৫০-১০০০ ফুট) পর্যন্ত জলের তলায় ডুব দিতে পারে এবং ৫ মিনিটের অধিক সময় অবধি জলের নিচে থাকতে পারে, রাতের বেলায় এরা ৩০ মিটারের (৯৮ ফুট) বেশি জলে ডুব দেয় না।